See postitus pidi siia tulema juba eile. Kõik pildid olid kenasti üles laetud ja pikk jutt ka juurde kirjutatud ja siis otsustas Blogger.com lihtsalt aja maha võtta ja läinud mu üllitis oligi. Ei vea minul kohe selle tehnikaga - aga eks ma ise ka  totu veits. Eile mässasin pool päeva selle Movie Makeriga - nu ma tahtsin ju ka sellist kena videot teha nagu Hilisel - et muusikaga ja puha. Aga aru ma ei saanudki, mis ma lõpuks valesti tegin - sest minu videotel jäid pildid nagu oleks tegemist häguste negatiividega. Ja kuhu see muusika veel pidi minema...? Aga jah - lõin praegu käega- sügisel lasen poisil endale selgeks teha. Praegu ju nii mõnusad suveilmad, et ei tahaks kogu aeg toas arvuti taga istuda. Ja see ega see slaidivaataminegi ju paha pole.  Muusika saab igaüks ise omale arvutist või raadiost juurde lasta :D    Panen nüüd mõned pildid mu selleaastastest uustulnukatest - lasksin neil ka lõpuks mõne õie lahti teha, enne kui vaasi lõikasin: